Alcoholism

Alcoholism be de continued drinking of alcohol despite e dey cause problems. Sam definitions dey require evidence of dependence den withdrawal. Na dem mention problematic alcohol use insyd de earliest historical records. Na de World Health Organization (WHO) estimate der be 283 million people plus alcohol use disorders worldwide . Na dem first coin de term alcoholism insyd 1852, buh na alcoholism den alcoholic be consider stigmatizing wey e likely discourage seeking treatment, so na dem often use diagnostic terms such as alcohol use disorder den alcohol dependence instead insyd a clinical context. Na dem use oda terms, sam slurs den sam informal, to refer to people wey be affected by alcoholism such as tippler, sot, drunk, drunkard, dipsomaniac den souse.

Alcohol be addictive, den heavy long-term use results insyd chaw negative health den social consequences. E fi damage all organ systems, buh especially dey affect de brain, heart, liver, pancreas, den immune system. Heavy usage fi result in trouble sleeping, den severe cognitive issues like dementia, brain damage, anaa Wernicke–Korsakoff syndrome. Physical effects dey include irregular heartbeat, impaired immune response, cirrhosis, increased cancer risk, den severe withdrawal symptoms if dem stop suddenly.

Dese effects fi reduce life expectancy by 10 years. Drinking during pregnancy fi harm de kiddie ein health, den drunk driving dey increase de risk of traffic accidents. Alcoholism be associated plus violent den non-violent crime. While alcoholism directly result in 139,000 deaths worldwide insyd 2013, insyd 2012 3.3 million deaths fi be attributable globally to alcohol.

De development of alcoholism be attributed to environment den genetics equally. Sam bro plus a parent anaa sibling plus an alcohol use disorder be 3-4 times more likely to develop alcohol use disorder, buh a minority per dey do. Environmental factors dey include social, cultural den behavioral influences. High stress levels den anxiety, as well as alcohol ein low cost den easy accessibility, dey increase de risk. Medically, alcoholism be considered both a physical den mental illness. Dem usually dey use questionnaires to detect possible alcoholism. Further information then be collected to confirm de diagnosis.

Treatment dey take several forms. Secof medical problems wey fi occur during withdrawal, alcohol cessation often for be controlled carefully. A common method dey involve de use of benzodiazepine medications. Dem sanso fi use de medications acamprosate anaa disulfiram  to help prevent further drinking. Mental illness anaa oda addictions fi complicate treatment. Dem dey use individual, group therapy, anaa support groups to attempt to keep a person from returning to alcoholism. Among dem be de abstinence-based mutual aid fellowship Alcoholics Anonymous (AA). Na a 2020 scientific review find clinical interventions wey dey encourage increased participation insyd AA (AA/twelve step facilitation (TSF))—wey result in higher abstinence rates over oda clinical interventions, wey na chaw studies find AA/TSF lead to lower health costs.

 References 

 External links 


Category:Articles wey dey contain video clips
Category:Drinking culture
Category:Substance dependence
Category:Substance-related disorders
Category:Translated from MDWiki